
SMo 18.06.04

Prosjektgruppe strategisk plan

Referat fra møte 17.06.04

Til stede:

Rektor Dag K. Bjerketvedt (leder)

Prorektor Knut Duesund

Dekan Arild Hovland

Dekan Knut P. Hanevik

Instituttleder Anne Thronsen

Høgskoledirektør Nils Røttingen

Studiedirektør Bjørn Goksøyr

Økonomi- og personaldirektør Torbjørn Lindaas

Tjenestemannsrepresentant Geir Rougthvedt

Direktør Nils Harald Henriksen, Studentsamskipnaden i Telemark

Rådgiver Svein Mofossbakke (sekretær)

Dekan Henrik Høyvik, tjenestemannsrepresentant Ragnhild Elster og studentrepresentant Christoffer Nåden hadde forfall.


1) Referat 

Referatet fra møtet 10.05.05 ble godkjent. 

2) Innspill om framtidig fagprofil (jf. pkt. 3 i referatet fra møtet 10.05.04).

Før møtet hadde Dag K. Bjerketvedt sendt ut innspill om fagprofil som vedlegg til e-post. Innspillet var bygd på følgende kilder:

1. Selvevalueringen (S-sak 21/4, 26.02.04)

2. Notatet om utfordringer og rammebetingelser (S-sak 21/4, 26.02.04)

3. Notatet ”Høgskolen i Telemark – strategisk utvikling” (21.04.04)

4. Notatet om HiTs nåværende fagprofil (20.04.04)

5. NIFUs  statusrapport for høyskolene på sørøstlandet (04.05.04)

6. Etatstyringsmøtet med UFD (04.05.04)

7. SO søkertall ( våren 2004)

8. Dialogmøte med alle ansatte ved HiTs avdelinger 02/06 og 04/06-04)

9. Styrets vedtak om deltema som bør belyses i det videre arbeidet med strategisk plan jf styrevedtaket i S-sak 21/4.

10. Tildelingsbrevet for 2004 (17.12.03)

     11. Mastergradsstudium for lærarar, delrapport 1., okt 2002)  

Dag understreket at notatet var ment som et første trinn i en prosess hvor målet er å bli enig om en fagprofil som er realistisk innenfor høgskolens budsjettramme. Gruppa gjennomgikk notatet og drøftet hvilke premisser som skulle legges til grunn for det videre arbeidet. Det var enighet om at Dag og Nils skal utarbeide et notat som tar for seg overordnet mål for strategiarbeidet som skal sendes ut til avdelingene etter å ha vært på høring i gruppa. Notat skal bygge på følgende prinsipper for det videre arbeidet:

I) Høgskolen tar sikte på å opprettholde sin sterke posisjon som en av de store og faglig sterke høgskolene landet. Det er et mål å etablere to doktorgradsprogrammer i perioden blant annet som grunnlag for en eventuell søknad om universitetsstatus. Videre skal høgskolen videreføre satsingen på de etablerte masterprogrammene.

II) Høgskolen skal opprettholde de nåværende studiestedene. Det skal iverksettes tiltak for å  utnytte felles ressurser på tvers av avdelingsgrensene gjennom blant annet desentraliserte tilbud og videreutvikling av fjernundervisning

III) Fagmiljøene utfordres til å: 

1) Idretts-, kroppsøvings- og friluftslivsområdet skal blinkes ut som satsingsområde på tvers av studiestedene Bø og Notodden.

2) Det skal legges til rette for videre utvikling og vekst ved HS 

3) Læreutdanninga skal revitaliseres ved at det blant annet skal tas sikte på å tilby 5-årig lærerutdanning med PPU og etableres samarbeid med aktuelle miljøer ved AF 

4) Fagmiljøene innen kunst- og kulturfag ved EFL skal inviteres til å utarbeide et opplegg for å utvide sin virksomhet på en måte som inkluderer alle studiestedene ved høgskolen.

5) Fagmiljøet innen økonomi- og administrasjonsfag skal styrke satsingen på:

· ledelsesfag

· desentraliserte tilbud

· FoU

6) TF skal videreføres som en økonomisk bærekraftig enhet 

7) Fagmiljøet innen natur-, helse- og miljøvern skal videreføres innenfor avdelingen økonomiske ramme.

8) Fagmiljøene innen idretts-, kroppsøvings- og friluftslivsfag og humanistiske fag bør samles i hvert sitt institutt.

3) Justert framdriftsplan

Det var enighet om følgende framdriftsplan for det videre arbeidet:

Utkast til notat skal utarbeides og sendes på høring til medlemmene i gruppa så snart som mulig. Deretter skal endelig notat sendes på høring til avdelingene med høringsfrist 20.09.04. Saken skal videre behandles i et fellesmøte 01.10.04, der både prosjektgruppa og referansegruppa deltar. Fagprofilen skal legges fram for styret i oktobermøtet.


6) Eventuelt

Nytt møte blir holdt fredag 1. oktober.

